Métro de Paris

Métro de Paris er Paris' tunnelbane (metro). Den var opprinnelig kjent under navnet Chemin de Fer Métropolitain («storbyjernbane»), deretter Métropolitain, som raskt ble forkortet til Métro.

Systemet består av 16 linjer, nummerert 1 til 14, med tillegg av to korte linjer som kalles 3bis og 7bis. Navnene på disse to kommer av at de er sidebaner med utspring i linje 3 og 7.

Parismetroen er den tredje lengste i Vest-Europa, etter Londons og Madrids undergrunnsbaner.

 Tekniske data 
 213 km skinnegang, flere enn 303 stasjoner
 høyrekjøring
 hver linje har egne plattformer, selv på stasjoner med overgangsmuligheter
 alle tog stanser ved alle stasjoner på linjen
 sporvidden er 1 435mm (normalspor), akkurat som togene på det franske hovedbanenettet. Derimot er vognene smalere, slik at Metroen kan kjøre på hovedbanenettet, men ikke omvendt
 elektrisk kraft hentes via en strømskinne. Spenningen er 750 V likestrøm
 gjennomsnittlig avstand mellom stasjoner er ca. 300 m
 linje 1, 4, 6, 11 og 14 kjører på gummihjul
 linje 14 og linje 1 er førerløs (helautomatisk drift)
 togenes lengde varierer fra linje til linje (3 til 6 vogner er vanlig) avhengig av mengden passasjerer. Alle tog på samme linje har alltid like mange vogner

En enkeltbillett gir ubegrenset antall overganger i en to-timersperiode. Togene går fra ca. 05 om morgenen til 01 om natten, hele året.

Metrosystemet ble komplementert med et nettverk av forstadsbaner RER (Réseau Express Régional), fra 1970-tallet.

 Linjeoversikt 
+ Linjeoversikt for metroen i Paris Linje Åpnet Lengde Stasjoner  La Défense – Grande Arche ↔ Château de Vincennes 1900 16,5 km 25  Porte Dauphine ↔ Nation 1900 12 km 25  Pont de Levallois – Bécon ↔ Gallieni 1904 12 km 25  Porte des Lilas ↔ Gambetta 1921 1,3 km 4  Porte de Clignancourt ↔ Mairie de Montrouge 1908 12,1 km 27  Bobigny – Pablo Picasso ↔ Place d'Italie 1906 14,5 km 22  Charles de Gaulle – Étoile ↔ Nation 1900 13,5 km 28  La Courneuve – 8 Mai 1945 ↔ Mairie d'Ivry/Villejuif – Louis Aragon 1910 22,5 km 38  Louis Blanc ↔ Pré Saint-Gervais 1911 3 km 8  Balard ↔ Créteil – Préfecture 1913 22 km 37  Pont de Sèvres ↔ Mairie de Montreuil 1922 20 km 37  Boulogne Pont de Saint-Cloud ↔ Gare d'Austerlitz 1913 12 km 23  Mairie des Lilas ↔ Châtelet 1935 6,5 km 13  Front Populaire ↔ Mairie d'Issy 1910 15,3 km 29  Châtillon – Montrouge ↔ Saint-Denis – Université/Gabriel Péri Asnières – Gennevilliers 1911 21 km 30  Saint-Lazare ↔ Olympiades 1998 9 km 9

 Eksterne lenker 

 Panoramiske bilder av noen av de vakreste stasjonene på Parismetroen  (på fransk)
 Nettsted for offentlig transport innen Paris (på fransk)
 Generell informasjon om Parismetroen (på engelsk)
 Kart over metro- og forstadstoglinjene
 A Railfan's Guide to the Paris Métro (på engelsk)